b'\n_START_ARTICLE_\nUsedom\n_START_SECTION_\nHistorie\n_START_PARAGRAPH_\nOmkring 400-tallet var \xc3\xb8en beboet af slaviske folk. Fra 1000-tallet blev omr\xc3\xa5det kaldtv Vorpommern og var en del af Polen. I 1128 accepterede hertug af Pommern, Wartislaw 1. kristendom fra Otto af Bamberg. I 1155 blev der oprettet et kloster i Grobe, som i 1309 blev flyttet til landsbyen Pudagla. I mellemtiden blev der oprettet et andet kloster i Crummin og snart var n\xc3\xa6sten hele \xc3\xb8en abbedens  ejendom. Efter reformationen kom \xc3\xb8en ind under hertugen af Pommern. Under tredive\xc3\xa5rskrigen, den 26. juni 1630, gik den svenske h\xc3\xa6r med kong Gustav 2. Adolf i land ved Peenem\xc3\xbcnde. Usedom blev annekteret af Sverige efter krigen og var svensk frem til 1720 da den blev solgt for 2 millioner daler til den preussiske konge Frederik Vilhelm 1.. I 1740 udviklede Frederik den Store havnebyen Swinem\xc3\xbcnde. Den lille landsby Peenem\xc3\xbcnde kom i s\xc3\xb8gelyset under anden verdenskrig da Luftwaffe testede missiler og raketer her, blandt andre V-1 og V-2. Tyskerne benyttede tusindvis af slavearbejdere som var krigsfanger i koncentrationslejren p\xc3\xa5 Usedom under krigen. _NEWLINE_I 1945 blev den \xc3\xb8stlige del af \xc3\xb8en sammen med byen og havnen \xc5\x9awinouj\xc5\x9bcie overladt til Polen efter Potsdam-konferencen. Omr\xc3\xa5det var s\xc3\xa5 befolket med  polakker som var forflyttet fra omr\xc3\xa5det vest for floden Vestre Bug af Sovjetunionen.\n_START_SECTION_\nGeografi\n_START_PARAGRAPH_\n\xc3\x98en er skilt fra nabo\xc3\xb8en Wollin af \xc5\x9awina-sundet (eller floden) (tysk Swine), som er hovedl\xc3\xb8bet mellem Stettiner Haff og Pommernbugten, en del af \xc3\x98sters\xc3\xb8en. Sundet mellem \xc3\xb8en og fastlandet bliver kaldt Peenestrom og er en forl\xc3\xa6ngelse af Peene, som munder ud i den vestlige del af Stettiner Haff. _NEWLINE_Den st\xc3\xb8rste by p\xc3\xa5 \xc3\xb8en er \xc5\x9awinouj\xc5\x9bcie (Swinem\xc3\xbcnde), som har flere indbyggere end resten af \xc3\xb8en. En anden by, som har givet navn til \xc3\xb8en, hedder Usedom. Den st\xc3\xb8rste by i den tyske del hedder Heringsdorf (tidligere Dreikaiserb\xc3\xa4der). Der er mange turiststeder p\xc3\xa5 nordkysten, blandt andre Ahlbeck, Heringsdorf,  Bansin,  \xc5\x9awinouj\xc5\x9bcie og Zinnowitz.'